開泰_(烏雅氏)

開泰  ， 字兆新 ， 號敬庵 ， 烏雅氏 ， 滿洲正黃旗人 。 清朝官員 。 雍正二年 （ 1724年 ） 進士 ， 改庶吉士 ， 授編修 。 九年 （ 1731年 ） ， 遷侍講 。 雍正帝御門 ， 開泰未入侍班 ， 黜令幹清門行走 。 十三年 （ 1735年 ） ， 復編修 。 乾隆元年 （ 1736年 ） ， 遷國子監司業 。 八年 （ 1743年 ） ， 遷祭酒 。 督江蘇學政 。 再遷內閣學士 。 三遷兵部侍郎 ， 仍留學政任 。 十年 （ 1745年 ） ， 授湖北巡撫 。 調江西 。 十三年 （ 1748年 ） ， 又調湖南 。 十五年 （ 1750年 ） ， 因徇庇門生 ， 議奪官 ， 命留任 。 尋調貴州 。 擢湖廣總督 ， 加太子少傅 。 乾隆二十年 （ 1755年 ） ， 調四川 。 二十三年 （ 1758年 ） ， 加太子太保 。 二十四年 （ 1759年 ） ， 松潘鎮總兵楊朝棟入朝覲見 ， 開泰與嶽鍾琪奏朝棟衰老 ， 難期勝任 。 乾隆帝責開泰何以不先奏 ， 下吏部議 ， 奪官 ， 命仍留任 。 二十八年 （ 1763年 ） 六月 ， 開泰奏九土司大舉擊破金川 。 乾隆帝聽聞郎卡使人詣成都 ， 開泰許進謁 ， 撫慰之 ， 而陰令九土司進兵 ， 諭曰 ： “ 郎卡於綽斯甲布等屢肆欺凌 ， 衆土司合力報復 。 開泰既聞其事 ， 惟應明白宣示 ， 諭令悉銳往攻 ； 而於郎卡來人嚴爲拒絕 ， 且諭以爾結怨鄰境 ， 誰肯甘心 ？ 斷不能曲爲庇護 。 如此 ， 則郎卡既不敢逞強 ， 綽斯甲布等亦可泄忿 。 乃既用譎以籠絡郎卡 ， 又隱爲各土司援助 ， 郎卡素狡黠 ， 豈能掩其耳目 ？ 殊非駕馭邊夷之道 。 ” 命奪官 ， 以頭等侍衛赴伊犁辦事 。 不久逝世 。